"Ари есымза имҩаԥаҳго аҽазыҟаҵарақәа роуп. Ашықәс азыбжазы иааизакны аҽазыҟаҵарақәа зегьы ахәшьара раҳҭоит, еиӷьу еицәоу иалаҳкаауеит. Иҿоу афицарцәа разыҟаҵараҿы иахәҭоу аметодқәа алаҳхуеит, нас ашықәс анынҵәалак аихшьаала ҟаҳҵоит. Афицарцәа иааиуа зегьы аҟәатәи арратә ҵараиурҭа иалго, насгьы Урыстәыла арратә ҵараиурҭа ирылго аҷкәынцәа роуп. Еиҿҳарԥшуазар, ҳаргьы ицәгьамкәа иазыҟаҳҵоит ҳәа сгәы иаанагоит. Урыстәыла еиҳагьы алшара рымоуп, ҳара иҳаиԥшым, аха ҳаргьы иауҳашьҭуа афицарцәагьы џьара иахьеиӷьхогьы ыҟоуп. Иаҳҳәап, ахысраҿы, махашьахала аҽазыҟаҵараҿы. Урыстәыла иаҳа аҵара аганахьала ақәыӷәӷәара арҭоит, ҳара иҳалшо еиҳа апрактикатә усурақәа рымҩаԥгароуп. Убри аҟнытә ҳафицарцәа ицәгьамкәа иазыҟаҵоуп ҳәа ахәшьара рыуҭар ҟалоит", - еиҭеиҳәеит Мышәба.
Иаҳа инеиҵыху аиҿцәажәара шәызыӡырҩыр шәылшоит аудио аҿы.